CELEX: 62010TA0389
Language: el
Date: 2015-07-15 00:00:00
Title: Υποθέσεις T-389/10 και T-419/10: Απόφαση του Γενικού Δικαστηρίου της 15ης Ιουλίου 2015 — SLM και Ori Martin κατά Επιτροπής (Ανταγωνισμός — Συμπράξεις — Ευρωπαϊκή αγορά του προεντεταμένου χάλυβα — Καθορισμός των τιμών, κατανομή της αγοράς και ανταλλαγή ευαίσθητων πληροφοριών εμπορικής φύσεως — Απόφαση διαπιστώνουσα παράβαση του άρθρου 101 ΣΛΕΕ — Ενιαία, σύνθετη και διαρκής παράβαση — Παραγραφή — Κατευθυντήριες γραμμές για τον υπολογισμό των προστίμων του 2006 — Καταλογισμός της ευθύνης για παράβαση σε μητρική εταιρία — Αναλογικότητα — Αρχή της εξατομικεύσεως των ποινών και των κυρώσεων — Πλήρης δικαιοδοσία)

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/32
            
         Απόφαση του Γενικού Δικαστηρίου της 15ης Ιουλίου 2015 — SLM και Ori Martin κατά Επιτροπής
   (Υποθέσεις T-389/10 και T-419/10) (1)
   
   ((Ανταγωνισμός - Συμπράξεις - Ευρωπαϊκή αγορά του προεντεταμένου χάλυβα - Καθορισμός των τιμών, κατανομή της αγοράς και ανταλλαγή ευαίσθητων πληροφοριών εμπορικής φύσεως - Απόφαση διαπιστώνουσα παράβαση του άρθρου 101 ΣΛΕΕ - Ενιαία, σύνθετη και διαρκής παράβαση - Παραγραφή - Κατευθυντήριες γραμμές για τον υπολογισμό των προστίμων του 2006 - Καταλογισμός της ευθύνης για παράβαση σε μητρική εταιρία - Αναλογικότητα - Αρχή της εξατομικεύσεως των ποινών και των κυρώσεων - Πλήρης δικαιοδοσία))
   (2015/C 302/41)
   Γλώσσα διαδικασίας: η ιταλική
   
      Διάδικοι
   
   
      Προσφεύγουσες: Siderurgica Latina Martin SpA (SLM) (Ceprano, Ιταλία) (εκπρόσωποι: G. Belotti και F. Covone, δικηγόροι) (υπόθεση T-389/10)· και Ori Martin SA (Λουξεμβούργο, Λουξεμβούργο) (εκπρόσωπος: P. Ziotti, δικηγόρος) (υπόθεση T-419/10)
   
      Καθής: Ευρωπαϊκή Επιτροπή (εκπρόσωποι: αρχικώς B. Gencarelli, V. Bottka και P. Rossi, στη συνέχεια V. Bottka, P. Rossi και G. Conte)
   
      Αντικείμενο
   
   Αίτημα ακυρώσεως και μεταρρυθμίσεως της αποφάσεως C(2010) 4387 τελικό της Επιτροπής, της 30ής Ιουνίου 2010, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38344 — Προεντεταμένος χάλυβας), όπως διαμορφώθηκε με την τροποποιητική απόφαση C(2010) 6676 τελικό της Επιτροπής, της 30ής Σεπτεμβρίου 2010, και με την απόφαση C(2011) 2269 τελικό της Επιτροπής, της 4ης Απριλίου 2011.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Συνεκδικάζει τις υποθέσεις T-389/10 και T-419/10 προς έκδοση κοινής αποφάσεως.
            
         
               2)
            
            
               Ακυρώνει το άρθρο 1, σημείο 16, της αποφάσεως C(2010) 4387 τελικό της Επιτροπής, της 30ής Ιουνίου 2010, σχετικά με διαδικασία βάσει του άρθρου 101 ΣΛΕΕ και του άρθρου 53 της Συμφωνίας ΕΟΧ (υπόθεση COMP/38344 — Προεντεταμένος χάλυβας), όπως διαμορφώθηκε με την τροποποιητική απόφαση C(2010) 6676 τελικό της Επιτροπής, της 30ής Σεπτεμβρίου 2010, και με την απόφαση C(2011) 2269 τελικό της Επιτροπής, της 4ης Απριλίου 2011, καθόσον καταλογίζει στην Siderurgica Latina Martin SpA (SLM) ότι συμμετείχε σε σύνολο συμφωνιών και εναρμονισμένων πρακτικών στον τομέα του προεντεταμένου χάλυβα στην εσωτερική αγορά και εντός του Ευρωπαϊκού Οικονομικού Χώρου (ΕΟΧ) από τις 10 Φεβρουαρίου 1997 μέχρι τις 14 Απριλίου 1997.
            
         
               3)
            
            
               Ακυρώνει το άρθρο 2, σημείο 16, της αποφάσεως C(2010) 4387 τελικό, όπως διαμορφώθηκε με την τροποποιητική απόφαση C(2010) 6676 τελικό και την απόφαση C(2011) 2269 τελικό.
            
         
               4)
            
            
               Μειώνει το ποσό του προστίμου που επιβλήθηκε στην SLM από 19,8 εκατομμύρια ευρώ σε 19 εκατομμύρια ευρώ, εκ των οποίων τα 13,3 εκατομμύρια ευρώ επιβάλλονται βάσει της εις ολόκληρον ευθύνης με την Ori Martin SA. Λόγω του εκ του νόμου ορίου του 10 % επί του συνολικού κύκλου εργασιών που προβλέπει το άρθρο 23, παράγραφος 2, του κανονισμού (ΕΚ) 1/2003, το συνολικό ποσό του προστίμου που επιβάλλεται στην SLM ορίζεται σε 1,956 εκατομμύρια ευρώ.
            
         
               5)
            
            
               Απορρίπτει τις προσφυγές κατά τα λοιπά.
            
         
               6)
            
            
               Η Επιτροπή φέρει τα δικαστικά έξοδά της, τα δύο τρίτα των εξόδων της SLM και το ένα τρίτο των εξόδων της Ori Martin.
            
         
               7)
            
            
               Η SLM φέρει το ένα τρίτο των εξόδων της.
            
         
               8)
            
            
               Η Ori Martin φέρει τα δύο τρίτα των εξόδων της.
            
         
      (1)  ΕΕ C 301 της 6.11.2010.